Tillsammans

Tillsammans er en svensk dramakomedie fra 2000, regissert og skrevet av Lukas Moodysson. Som med flere av Moodyssons filmer ble filmen skutt i Trollhättan som på bakgrunn av sin store filmproduksjon ofte kalles Trollywood. Filmen er produsert av Memfis Films i samarbeid med blant annet Zentropa Entertainment, Film I Väst og Nordisk Film- og TV Fond og fikk ytterligere støtte fra Svenska Filminstitutet med flere. Sonet Film stod for distribusjonen. Til tross for at Moodysson selv omtaler filmen som «stor» var selve produksjonen ganske rimelig. Budsjettet på filmen anslås å ha vært cirka 17 millioner svenske kroner.

 Handlingsreferat 
Filmen er satt til Sverige, 1975. Vi møter først Elisabeth (Lisa Lindgren) som velger å flytte ut fra sin alkoholiserte mann Rolf (Michael Nyqvist) og inn i broren Gørans (Gustaf Hammarsten) sosialistiske kollektiv, Tillsammans. Med seg tar hun sine to barn, Eva (Eva Samuelsson) og Stefan (Sam Kessel). I kollektivet møter de nye innflytterne ett bredt spekter av karakterer og de finner det vanskelig å tilpasse seg sin nye tilværelse der kjøtt er forbudt, seksuelle forhold eksperimentelle og politiske diskusjoner hyppige. Etterhvert dannes det nye forhold innad i kollektivet både blant barn og voksne.  Barna får seg nye venner i nabogutten Fredrik (Fredrik Lundström) og Tet (Axel Zuber). Samtidig starter mor Elisabeth et vennskap med den nylig lesbiske Anna (Jessica Liedberg), forøvrig mor til Tet. Videre ser vi at beboerne i kollektivet og folkene rundt dem utfordres på sine verdier og væremåter. Disse utfordringene fører til forandring og det føles som om dette er hovedpoenget med Moodysons film; hvordan folk kan forandre seg og hva som kreves for å leve sammen. 

 Sjangertilhørighet 
Tillsammans er først og fremst en komedie men det blandes også inn elementer fra andre sjangere. Enkelte mente den var vemmelig. Moodysson tar opp problemer som alkoholisme, samlivsbrudd, seksualitet og ensomhet, alle problemer vi oftest ser i sosiale problemdramaer. 

 Nasjonal og internasjonal suksess 
I Sverige ble filmen godt besøkt oppnådde ett besøkstall på 849 134. I svensk media ble filmen også godt mottatt. Aftonbladet gav den 4 av 5 plusser og skryter av gode skuespillerprestasjoner og filmens gjennomgående humor. Filmtipset.se gir filmen toppkarakter og nevner som sluttbemerkning i sin anmeldelse at «man virkelig går glipp av noe viss man ikke ser denne filmen». Den mottok også tre Guldbagge-nominasjoner i 2001 for Beste regi, Beste manuskript og Beste mannlige birolle (Michael Nyqvist).Tillsammans spilte inn over 1 million dollar på det amerikanske markedet og fikk positive kritikker av viktige filmkritikere. Chicago Sun-Times Roger Ebert drar frem filmens «forsiktige, observante humor» som ett spesielt høydepunkt mens Kennet Turan fra Los Angeles Times kaller filmen «avslappet, intim, vidunderlig klarsynt og sjarmerende».Filmen vant også fire priser i USA, deriblant prestisjetunge Seattle Film Festival sin New Director's Showcase Award. Tillsammans mottok også en nominasjon for Beste utenlandske film hos Independent Spirit Awards, USAs største prisutdeling for independent film. I hjemlandet Sverige gikk filmen for fulle hus og oppnådde ett besøkstall på 849.134 i 2000. Den mottok også tre Guldbagge-nominasjoner i 2001 for Beste regi, Beste manuskript og Beste mannlige birolle (Michael Nyqvist).

Soundtrack
Filmens soundtrack består av musikk fra diverse samtidsartister. Sangene er en viktig del av filmens klare 70-talls tematikk.
ABBA – «SOS»
Maggie Bell – «Caddo Queen»
Hoola Bandoola Band – «Vem kan man lita på?»
Pugh Rogefeldt – «Här kommer natten»
Ted Gärdestad – «Jag vil ha en egen måne»
Tony Hung – «Paddy Fields No. 1»
Peps Persson – «Onådens år»
Nazareth – «Love Hurts»
International Harvester – «It's Only Love»
Ted Gärdestad – «Så mycket bättre»
Bo Hansson – «The Black Riders and Flight to the Ford»
Shit & Chanel – «Jorden Vinden Fuglene»
Shit & Chanel – «Fandango»
Bo Hansson – «Leaving Shire»
Nationalteatern – «Hanna från Arlöv»
Tony Hung – «Morning Stroll»
Bo Hansson – «At the House of Elrond and the Ring Goes South»
Marie Selander – «Vi är många»
Turid – «Song»
Olle Sarri – «Internationalen»
Ted Gärdestad – «Come Give Me Love»

Referanser

 Eksterne lenker 

Kategori:Svenske dramakomedier
Kategori:Filmer fra 2000
Kategori:Filmer satt til 1970-årene
Kategori:Svenskspråklige filmer